
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ορίων, όρων και περιορισμών δόμησης και κατηγοριο- 

ποίηση του οικισμού Ν ΠΥΡΓΟΣ του Ν. Εύβοιας. . . 1 

Τροποποίηση του ρυμοτομικού σχεδίου Αθηνών, με αναγνώριση και 

πεζοδρόμηση και επέκταση κατά 15μ. της οδού Ωριάς. 2 

Τροποποίηση του ρυμοτομικού σχεδίου Αθηνών, με πεζοδρόμηση 
τμημάτων της οδού Καφαντάρη μεταξύ των οδών Υμηττού έως 
Δαμάρεως, Δαμάρεως έως Δαμαγήτου κάι Δαμαγήτου έως Φι¬ 
λολάου. . .. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 850/ΕΠΑ 176 (1) 


Καθορισμός ορίων, όρων και περιορισμών δόμησης και κατηγοριοποί- 
ηση του οικισμού Ν ΠΥΡΓΟΣ του Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του από 24.4.85 Π.Δ/τος (ΦΕΚ 181Δ/3.5.85) 
«περί τρόπου καθορισμού ορίων οικισμού της Χώρας, κατηγορίες αυτών 
και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων των υπόψη οι¬ 
κισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του κράτους 
της ΕΣΥΕ. 

5. Τις αριθ. α) 18/3.9.86 &β) 30/27.8.87 αποφάσεις του Κοινοτι¬ 
κού Συμβουλίου Ν. Πύργου. 

6. Τη με αριθ. πρωτ. 448/ΕΠΑ 99/2.2.88 εισήγηση ΤΠ & ΠΕ 
προς το ΣΧΟΠ Ν. Εύβοιας. 

7. Την αριθ. 1η γνωμοδότηση του 2ου πρακτικού του ΣΧΟΠ του 
Νομού Εύβοιας. 

8. Το αριθ. 4α/3079 Π.Ε./21.1.88 έγγραφο του Δασαρχείου 
Ιστιαίας, αποφασίζουμε:. 

I. Κατατάσσουμε τον οικισμό Ν. ΠΥΡΓΟΣ σύμφωνα με το άρθρο 2 
του από 24.4.85 Π. Δ/τος (ΦΕΚ 181Δ/3.5.85) στις παρακάτω κατη¬ 
γορίες. 


Ν. ΠΥΡΓΟΣ: Παραλιακός, Αδιάφορος, Στάσιμος, Συνεκτικός και 
Μεγάλος οικισμός. 

II. Καθορίζουμε τα όρια του οικισμού Ν. ΠΥΡΓΟΣ του Ν. Εύβοιας 
με στοιχεία για το Ν. ΠΥΡΓΟ (1, 2, 3, 4, 5, 6, 7, 8, 9,10,11,12,13, 
14, 15, 16, 17, 18, 19,^20, 21, 22, 23, 24, 1), όπως αυτά φαίνονται 
στα συνοδευτικά της παρούσας σχεδιαγράμματα σε κλίμ. 1:5.000, που 
έχουν θεωρηθεί από την Προϊσταμένη του ΤΠ & ΠΕ και που αποτελούν 
αναπόσπαστα μέρη της απόφασης αυτής και συντάχθηκ^ν βάσει στοι¬ 
χείων χαρτών και επιτόπου ελέγχου. 

Σειρά ισχύος για περίπτωση ασυμφωνίας, πρώτον το σχέδιο και δεύ¬ 
τερο το κείμενο της περιγραφής των ορίων. 

III. Καθορίζουμε τους ακόλουθους γενικούς και ειδικούς όρους και 
περιορισμούς δόμησης. 

Α'. Γενικοί όροι δόμησης. 

1. α) Για τον οικισμό Ν. Πύργο και για τα τμήματα που δεν έχουν 
διανομή Υπουργείου Γεωργίας τους γενικούς όρους του παραπάνω Δ/ 
τος. 

β) Για τα τμήματα του οικισμού που έχουν διανομή Υπουργείου Γε¬ 
ωργίας προτείνουμε να ισχύουν οι περί σχεδίων πόλεων διατάξεις. 

Για τον οικισμό Ν. Πύργος αρτιότητα οικοπέδων (κατάτμηση) 500 
τ.μ. 

2. Κατά παρέκκλιση εντός των ορίων των οικισμών θεωρούνται άρ¬ 
τια τα οικόπεδα με όποιο εμβαδόν είχαν στις 3.5.85 ημέρα δημοσίευσης 
του από 24.4.85 Π. Δ/τος. 

Β’. Ειδικοί όροι δόμησης. 

Για τον οικισμό: Ν. ΠΥΡΓΟΣ τους ειδικούς όρους δόμησης που ανα¬ 
γράφονται στην καρτέλα, που συνοδεύει την παρούσα, κάθε φορά. 

IV. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το ΤΠ & ΠΕ (Τμήμα ΕΠΑ) της Νομαρχίας, ώστε να εξα¬ 
σφαλίζεται η συνέχεια των υπαρχόντων κοινόχρηστων χώρων και η δη¬ 
μιουργία νέων κοινόχρηστων χώρων σύμφωνα με τα οριζόμενα στις 
διατάξεις της παρ. 1 του άρθρου 6 του από 24.4.85 Π.Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.85 
(ΦΕΚ 181Δ/3.5.85). 

Η απόφαση αυτή, με το σχεδιάγραμμα οριοθέτησης του οικισμού, 
καθώς και τις καρτέλες των ειδικών όρων δόμησης που τη συνοδεύουν, 
να δημοσιευθεί στην Εφημερίδα της Κυβερνήσεως. 

Χαλκίδα, 12 Φεβρουάριου 1988 
Ο Νομάρχης 

ΝΙΚΟΣ ΜΙΧΑΛΟΠΟΥΛΟΣ 

ΥπουμγΕ,ο Λωρο,α^,ος ακ,άμοο και Περιβόλιοντος 

Αρι8. 214 (2) 

Τροποποίηση του ρυμοτομικού σχεδίου Αθηνών, με αναγνώριση και πε¬ 
ζοδρόμηση και επέκταση κατά 15μ. της οδού Ωριάς. 
(Συνεδρίαση 5η της 8ης Φεβρουάριου 1988) 

ΤΟ ΔΗΜΟΤΙΚΟ ΣΥΜΒΟΥΛΙΟ ΑΘΗΝΑΙΩΝ 
Αφού έλαβε υπόψη: 

1. Το με αριθμό πρωτοκόλλου 8920/265/88 Δημαρχιακό έγ¬ 
γραφο. 

2. Τις διατάξεις του Π.Δ/τος 76/1985 (ΦΕΚ 27Α) «Κωδικοποίηση 
του Δημοτικού και Κοινοτικού Κώδικα». 

3. Τις διατάξεις του από 17.7.1923 Ν.Δ/τος (ΦΕΚ 228/Α) «Περί 
σχεδίων πόλεων», όπως μεταγενέστερα τροποποιήθηκε και συμπληρώ¬ 
θηκε. 

4. Τις διατάξεις του Π.Δ/τος από 29.12.86 (ΦΕΚ 16Δ/21.1.87) 
«Περί τροποποιήσεως του εγκεκριμένου ρυμοτομικού σχεδίου με από¬ 


φαση του Δημοτικού Συμβουλίου του Δήμου Αθηναίων». 

5. Τη με αριθμό 14/87 γνωμοδότηση του Συμβουλίου Χωροταξίας, 
Οικισμού και Περιβάλλοντος της Νομαρχίας Αθηνών, αποφασί¬ 
ζει: 

Εγκρίνει την τροποποίηση του ρυμοτομικού σχεδίου Αθηνών, με πε¬ 
ζοδρόμηση και επέκταση κατά 15μ. της οδού Ωριάς, όπως φαίνεται και 
στο διάγραμμα σε κλίμακα 1:500, που συνοδεύει την απόφαση και φέ¬ 
ρει την υπογραφή του Προέδρου του Δημοτικού Συμβουλίου. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Ο Πρόεδρος 

ΝΙΚΟΛΑΟΣ ΓΙΑΤΡΑΚΟΣ 

Αρι8. 212 (3) 

Τροποποίηση του ρυμοτομικού σχεδίου Αθηνών, με πεζοδρόμηση τμη¬ 
μάτων της οδού Καφαντάρη μεταξύ των οδών Υμηττού έως Δαμά- 
ρεως, Δαμάρεως έως Δαμαγήτου και Δαμαγήτου έως Φιλολάου. 
(Συνεδρίαση 5η της 8ης Φεβρουάριου 1988) 

ΤΟ ΔΗΜΟΤΙΚΟ ΣΥΜΒΟΥΛΙΟ ΑΘΗΝΑΙΩΝ 
Αφού έλαβε υπόψη: 

1. Το με αριθμό πρωτοκόλλου 8919/264/88 Δημαρχιακό έγ- 
γραφο. 

2. Τις διατάξεις του Π.Δ/τος 76/1985 (ΦΕΚ 27Α) «Κωδικοποίηση 
του Δημοτικού και Κοινοτικού Κώδικα». 

3. Τις διατάξεις του από 17.7.1923 Ν.Δ/τος (ΦΕΚ 228/Α) «Περί 
σχεδίων πόλεων», όπως μεταγενέστερα τροποποιήθηκε και συμπληρώ¬ 
θηκε. 

4. Τις διατάξεις του Π.Δ/τος από 29.12.86 (ΦΕΚ 16Δ/21.1.87) 
«Περί τροποποιήσεως του εγκεκριμένου ρυμοτομικού σχεδίου με από¬ 


φαση του Δημοτικού Συμβουλίου του Δήμου Αθηναίων». 

5. Τη με αριθμό 10/87 γνωμοδότηση του Συμβουλίου Χωροταξίας, 
Οικισμού και Περιβάλλοντος της Νομαρχίας Αθηνών, αποφασίζει: 

Εγκρίνει την τροποποίηση του ρυμοτομικού σχεδίου Αθηνών, με πε¬ 
ζοδρόμηση τμημάτων της οδού Καφαντάρη μεταξύ των οδών Υμηττού 
έως Δαμάρεως, Δαμάρεως έως Δαμαγήτου και Δαμαγήτου έως Φιλο¬ 
λάου όπως φαίνεται και στο διάγραμμα σε κλίμακα 1:500, που συνο¬ 
δεύει την απόφαση και φέρει την υπογραφή του Προέδρου του Δημοτι¬ 
κού Συμβουλίου. 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Ο Πρόεδρος 

ΝΙΚΟΛΑΟΣ ΓΙΑΤΡΑΚΟΣ 




ΕΛΛΗΝΙΚΗ ΔΗΜΟΚΡΑΤΙΑ 

ΔΗΜΟΣ ΑΘΗΝΑΙΩΝ 

ΠΕΡΙΟΧΗ 51 (ΑΓ ΑΡΤΕΜΙΟΣ) 

ΚΛΙΜΑΚΑ 1:500 

ΝΙΚΟΣ ΠΑΤΡΑ ΚΟΣ 






